Suid Afrikaanse Nuus Thread - Page 111 - Stormfront
10-09-2006, 06:02 PM #1101
OOS-KAAP: Kapers los spoor van bloed
PORT ELIZABETH. – Drie gewapende mans se talle mislukte roof- en kapingspogings het gister ’n bloedspoor in Saltlake gelaat.
Een rower is dood en die eienaar van ’n taverne in die gebied, mnr. Sydney Felkers (56), is in die Mercantile-hospitaal opgeneem.
Die hele drama het ná 09:00 ontvou toe drie mans Felkers in ’n gesteelde Volkswagen Polo in Harringtonstraat ingewag het.
Kapt. Verna Brink, polisiewoordvoerder, het gesê die mans het Felkers ingewag met die wete dat hy op ’n Maandag die geld wat hy die naweek gemaak het, gaan inbetaal by die bank.
Die mans het met die gesteelde Polo in Felkers se bakkie vasgery, waarna hulle hom met vuurwapens gedwing het om sy geldsak te oorhandig.
Felkers is twee keer in die maag geskiet voordat die rowers te voet op die vlug moes slaan, omdat hulle hul wegkommotor só ernstig beskadig het dat dit nie verder kon ry nie.
Die rowers het hierna op die hoek van Freeman- en Coetzeestraat besluit om hul tweede wegkommotor te kaap, maar het teëspoed opgetel toe mnr. Faadiel Sandan, wie se Toyota Tazz hulle wou roof, uit vrees vir sy lewe op hulle geskiet het.
Sandan het gister gesê een van die drie mans het ’n oorgehaalde vuurwapen teen sy kop gedruk en gesê hulle soek sy motor.
“Ek het hul aandag afgetrek en daarin geslaag om uit die motor te spring. In sy haas om weg te kom, het die bestuurder my kar afgeskryf.”
’n Skietery het hierna tussen Sandan en een van die rowers ontstaan en hy het een van hulle doodgeskiet.
Die oorledene se twee makkers wou hulle hierna vinnig uit die voete maak en het in die proses nóg ’n voertuig gekaap.
Dié keer was dit mnr. Kamroedien May se bakkie wat hulle in die oog gehad het. Hulle het hom óók met ’n vuurwapen gedreig om sy sleutels te oorhandig. Die booswigte het nie ver gekom nie en het etlike meters van waar hulle die bakkie gekaap het, in ’n sloot ingejaag en moes noodgedwonge te voet verder hardloop.
Volgens Brink het hulle na verneem word kort daarna ’n geleentheid met ’n taxi na Korsten gekry.
10-11-2006, 02:58 AM #1102
Transitorowers slaan toe op geldwa ’n week ná wagte doodbrand
Pietersburg. – Skaars ’n week ná die wrede transitorooftog in Limpopo toe vier wagte doodgebrand het, het ’n bende rowers eergister weer in dié provinsie op ’n geldwa toegeslaan.
Insp. Malan Nchabeleng, polisiewoordvoerder in die Capricorn-streek van Limpopo, het gesê die bende het eergisteroggend vroeg probeer om ’n geldwa van Fidelity Security van die pad te dwing.
Twee veiligheidswagte was van Duiwelskloof op pad na Pietersburg om geld by ’n onderneming af te lewer. Die rowers het in ’n Mercedes-Benz en twee BMW’s naby Solomondale in die geldwa vasgejaag.
Nchabeleng het gesê die onbekende aantal aanvallers het ook met wapens op die gepantserde voertuig losgebrand.
“Die wagte het verwoed op die rowers teruggeskiet en kon gelukkig beheer oor die voertuig behou,” het hy gesê.
Die woeste skietgeveg het die rowers van stryk gebring en hulle het hul drie motors op die pad agtergelaat.
Volgens Nchabeleng het die rowers verder te voet gevlug.
Niemand is tydens die voorval beseer nie en geen geld is gebuit nie.
Die rooftog volg kort nadat ’n veiligheidswag van Coin Vrydag in die middestad van Pietersburg deur vier booswigte oorval is. ’n Onbekende bedrag geld is gesteel.
Die polisie het ná die rooftog een verdagte aangekeer. Mnr. Godfrey Moyo (25) van Zimbabwe het gister vlugtig in die Pietersburg-landdroshof verskyn. Hy is borgtog geweier.
Volgens die jongste misdaadstatistieke van die polisie was daar sedert April verlede jaar tot Maart vanjaar 44 transitorooftogte in Limpopo.
Dit is ’n skerp styging nadat 12 transitorooftogte in die vorige boekjaar aangeteken is.
10-11-2006, 03:06 AM #1103
11 geboue in Pretoria met bomme gedreig
Minstens 11 geboue in Pretoria, meeste van hulle munisipale kantore, het gister bomdreigemente ontvang.
Munitoria, die Rondalia-gebou in Visagiestraat, verskeie lisensiekantore, ’n Pretoriase radiostasie en die Uniegebou was van die plekke wat gister dreigemente gekry het.
Konst. Brenda Kgafela, polisiewoordvoerder, het gesê ondersteuningspanne, die polisie se honde-eenheid en bomopruimingspersoneel is na verskeie van die geboue gestuur.
In sommige gevalle is die dreigemente per e-pos ontvang en in ander gevalle glo telefonies.
Munitoria en die Rondalia-gebou is ontruim.
Ander plekke waar dreigemente ontvang is, is die Sanlam-plaza, die Saambou-sentrum in die middestad en die munisipale gebou in Staatsartillerieweg, in die weste van Pretoria, het Kgafela gesê.
Teen druktyd was daar geen teken van enige bomme in enige van die geboue nie.
“Die polisie gaan beslis agter die kap van die byl kom en probeer ontrafel wie hieragter sit. Dit is ’n ernstige vermorsing van noodsaaklike polisie-hulpbronne,” het Kgafela gesê.
10-11-2006, 03:14 AM #1104
Bure val vrou glo aan
DIE gort is gaar op Edenburg nadat ’n haarkapper en sy suster hul 68-jarige buurvrou na bewering te lyf gegaan het.
Mev. Marie Gerber (68) van Rus-’n-bietjie-woonstelle in van Dykstraat, Edenburg, vertel dat sy Sondag omstreeks 14:00 TV in haar woonstel gekyk het toe die buurman en sy suster haar op die sitkamerbank oorval het.
“Hulle het gesê ek moet die TV afsit. Die man het my leesbril van my gesig geruk en my aan my hare rondgepluk.
“Ek het probeer keer, maar hy het my by die voordeur omgestamp en drie keer op die vloer geskop en geslaan.”
Volgens Gerber het ’n buurman ná die drama daar aangekom en die vermeende aanvallers verwilder. Hulle het die polisie gebel en die twee verdagtes is glo in hegtenis geneem.
Mnr. Justin Botha, ’n haarkapper, en sy suster, Desray Bignoux, wat by hom woon, het eergister vlugtig in die Edenburgse landroshof verskyn op ’n aanklag van aanranding met die doel om ernstig te beseer. Hulle het voor landdros Piet Bester verskyn en mnr. Johan de Vries het aangekla. Die saak is vir verdere ondersoek tot 23 Oktober uitgestel en die beskuldigdes is op waarskuwing vrygelaat.
Gerber se regteroog is toegeswel en haar regterwang is potblou geslaan. “Ek het nog nooit probleme met dié bure gehad nie. Ek verstaan nie hoekom dit gebeur het nie,” het Gerber gister aan Volksblad gesê.
10-12-2006, 02:38 AM #1105
Rowers ry oor man se kop met sy eie motor nadat hulle hom skiet
Durban. – ’n Dag nadat ’n sakeman van Mpumalanga en sy vrou in Amanzimtoti aangekom het om vir ’n paar dae uit te span, het rowers hom by ’n vulstasie in die kop geskiet en toe ook met sy motor oor hom gery.
Mnr. Louis Buerman (66), eienaar van ’n skooluitruster in Barberton, was besig om vis wat hy pas gekoop het, in die motor te sit toe hy oorval is, het sy vrou, Petro, gistermiddag vertel.
Hulle het gisteroggend om 11:00 brandstof by ’n vulstasie in Kingsweg, Amanzimtoti, ingegooi nadat hulle die vorige dag in Durban aangekom het.
Sy het in die motor bly sit terwyl mnr. Buerman ’n snoek gaan koop het by ’n winkeltjie wat bekend is om sy lekker vis, het mev. Buerman gesê.
Toe haar man buk om die vis in die motor te sit, het sy skielik iemand in ’n rooi hemp vinnig gesien naderkom.
“Ek het die deur oopgeruk en gehol. Ek het die vulstasie se winkel ingehardloop en gegil: ‘Ons word gehijack.’ Toe hoor ek die skoot en toe ek buite kom, het my man daar in die bloed gelê,” het mev. Buerman gesê.
Volgens ’n vrou wat in ’n motor gesit en wag het, het twee mans mnr. Buerman geskiet en toe met sy Toyota Corolla oor hom gery, het mnr. Chris Botha, woordvoerder van Netcare 911, gesê.
X-strale het volgens hom gewys hoe die rowers in trurat oor mnr. Buerman se kop gery het voordat hulle vorentoe is om oor die randsteen te jaag.
Mnr. Buerman is na die St. Augustine-hospitaal gehaas waar hy gistermiddag om 14:00 aan sy beserings dood is, het supt. Danelia Veldhuizen, polisiewoordvoerder, gesê.
“Ons wou net ’n paar dae kom uitspan. Ons sou Maandag weer huis toe gegaan het,” het mev. Buerman gesê.
Haar broer en skoonsuster is twee maande gelede op ’n plaas in die Vrystaat vermoor.
“Wat wil hulle nog hê,” het mev. Buerman gesê.
Mnr. Alan Hutton, eienaar van die vulstasie, het vertel hoe hy eers gedink het mev. Buerman word agtervolg en haar in die kasregisterkantoor agter die koeëlvaste glas wou toesluit.
Volgens hom het hy 10111 gebel om die skietery aan te meld, maar het ’n operateur die foon neergesit en is sy volgende oproep nie beantwoord nie.
By die polisiekantoor is die foon ook nie beantwoord nie, het Hutton gesê. Hulle het uiteindelik die noodknoppie gedruk om Chubb te ontbied.
Die polisie se radiobeheerkamer het gesê hulle het gisteroggend ’n paar uur lank probleme met hul telefoonlyne ondervind, het Veldhuizen gesê.
10-12-2006, 02:58 AM #1106
Nuwe mediawet teruggehou tot 2007
Kaapstad. - Die omstrede Wysigingswetsontwerp op Rolprente en Publikasies word teruggehou nadat media-organisasies en die regering vergader het.
Die kabinet het gister op sy tweeweeklikse vergadering besluit die spertyd vir die aanvaarding van die wetgewing deur die parlement word verleng en dit hoef nie meer teen die einde van die jaar afgehandel te wees nie.
Dit beteken die wet word op die lange baan geskuif en die parlement sal dit weer volgende jaar takel.
Die wetsontwerp het onder meer ten doel om kinderpornografie te bekamp, maar is in omstredenheid gedompel deur die klaarblyklik onverwante weglating van ’n bepaling wat die nuusmedia nog altyd vrygestel het van sensuur deur die regering.
Mediagroepe was sedert die goedkeuring van die wetsontwerp gekant teen dié omstrede bepaling.
Eergister se vergadering van die drukmediavereniging (PMSA) en die nasionale redakteursforum (Sanef) met dr. Essop Pahad, minister in die presidensie, me. Nosiviwe Mapisa-Nqakula, minister van binnelandse sake, en haar adjunk, mnr. Malusi Gigaba, is gister deur die kabinet bespreek.
Volgens mnr. Themba Maseko, kabinetswoordvoerder, het die samesprekings getoon dit is moontlik vir die regering en die media om mekaar te vind en die kabinet wil graag ’n oplossing sien waaroor almal gelukkig kan wees. “Mediavryheid word deur die Grondwet gewaarborg. Die media moet selfregulerend wees en nie aan bande gelê word nie,” het Maseko benadruk.
Die opheffing van die spertyd vir die afhandeling van die wetgewing het volgens hom ten doel om verdere raadpleging te vergemaklik.
Hy het ook aangevoer dat die gesprekke tussen die media en die kabinet nie inbreuk maak op die skeiding van magte in ’n tyd wat die wetsontwerp reeds voor die parlement dien nie.
“Die kabinet sê nie aan die parlement voor hoe om die wetsontwerp te hanteer nie. Ons respekteer die rol van die parlement en die mediagroepe sal voorleggings oor hul standpunte aan die portefeuljekomitee doen,” het Maseko verduidelik.
Die kabinet meen voorts die uitstel van die wetgewing “sal aan alle rolspelers die kans gee om beleidskwessies te bespreek wat die persepsie laat posvat het dat die regering die media wil muilband”.
10-12-2006, 03:00 AM #1107
3 jaar se mooi ry vir jou lisensie!
Kaapstad. – Nuwe motorbestuurders gaan binne kort eers ’n proeftydperk van drie jaar sonder verkeersoortredings moet deursien voordat hul rybewyse permanent verklaar word.
Indien dié motoriste in die proeftydperk sekere oortredings (soos dronkbestuur) begaan, sal hul rybewys ongeldig verklaar word.
Hulle sal dan die proses om ’n rybewys te bekom, van voor af moet begin.
Die kabinet het gister sy stempel op hierdie verreikende voorstel geplaas en terselfdertyd die nuwe nasionale padveiligheidstrategie goedgekeur.
Volgens mnr. Themba Maseko, kabinetswoordvoerder, is daar nog nie besluit oor wanneer die proeftydperk ingestel gaan word nie, maar dat dit moontlik in 2008 saam met die sogenaamde puntestelsel ingestel kan word.
Daarvolgens sal motoriste punte verloor elke keer as hulle ’n verkeersoortreding begaan.
Ná ’n sekere aantal oortredings sal motoriste hul rybewys kwyt wees.
Hierdie stelsel geniet die steun van verskeie belangegroepe, onder wie die Automobiel-Assosiasie van Suid-Afrika (AA).
Me. Petro Kruger van die AA het vroeër aan die portefeuljekomitee oor vervoer gesê drastiese stappe moet gedoen word om die getal padsterftes in Suid-Afrika te verminder.
Die proeftydperk vir nuwe rybewyse is een van die stappe wat die AA destyds voorgestel het.
Volgens Kruger was daar in 2004 en 2005 onderskeidelik 10 530 en 11 500 noodlottige padongelukke op die land se paaie.
Oor die proeftydperk het mnr. Jeremy Cronin, ANC-LP en voorsitter van die portefeuljekomitee oor vervoer, gister gesê navorsing toon dat nuwe bestuurders verantwoordelik is vir ’n groot deel van padongelukke en verkeersoortredings.
“Die idee is om nuwe bestuurders te dwing om goeie bestuursgewoontes in die eerste vor-mingsjare aan te leer,” verduidelik hy.
Die presiese werking van die proeftydperk en die puntestelsel sal egter eers later deur die departement van vervoer bekend gemaak word, het Maseko gister gesê.
Die padveiligheidstrategie behels ook ander stappe om “bestuurdersgedrag” te verander, waaronder padversperrings en gereelde voertuig-inspeksies en -toetse.
Volgens die departement van vervoer is die “swak gedrag” van motoriste een van sy grootste struikelblokke.
Die strategie maak verder voorsiening vir die herstel van paaie.
Die N12 en die N14 in Noordwes is die afgelope tyd in die kollig oor die haglike toestand waarin dié paaie die afgelope jare verval het.
Op die vraag of sulke paaie aandag sal geniet, het Maseko gesê die nasionale strategie maak voorsiening vir al die land se paaie om opgeknap te word.
10-12-2006, 05:02 AM #1108
Pro Cash-vrou gaan 5 jaar sit
DIE baasbrein agter die Pro Cash-piramideskema van miljoene rande waarin talle beleggers duisende rande verloor het, het verlede Woensdag in die Bellville-streekhof gehoor sy gaan vyf jaar gevangenisstraf moet uitdien.
Mev. Mirinda Beukman (37) het ingevolgde ’n pleitooreenkoms skuldig gepleit op sewe klagte waarvan drie van bedrog, twee van die oortreding van die Wet op Beslote Korporasies en een elk van die oortreding van die Bankwet en die Wet op Finansiële instellings.
Dié vonnis volg na die omstrede Pro Cash-drama waarin talle mense in 1998 en 1999 groot bedrae in dié Worcester-skema belê het. Minstens 1 600 mense het geld by Pro Cash belê, baie van hulle pakket- of pensioengeld.
Sommige het uitbetalings ontvang, terwyl ander mense alles verloor het.
Beukman was die uitvoerende direkteur en haar man, Frikkie (37), en haar ma, mev. Magdalena Heyns (58), is in 2003 gearresteer.
Die Beukman-egpaar is glo intussen geskei en het hul in die Strand en Somerset-Wes onderskeidelik gevestig.
Nuwe klagte is teen mnr. Beukman aanhangig gemaak en sy saak kom weer vandag in die Bellville-streekhof voor.
Al die klagte teen mev. Heyns is teruggetrek.
Landdros Michelle Adams het mev. Beukman na haar skuldooreenkoms tot 11 jaar gevangenisstraf gevonnis waarvan ses jaar opgeskort is vir vyf jaar.
Beukman is dadelik na die Pollsmoor-gevangenis geneem en sal sy later dalk na ’n ander gevangenis uitgeplaas sal word.
Mnr. Gerrie Kachelhoffer, likwidateur by MTB Trustees wat die likwidasie van Pro Cash hanteer het, dié week weer aan die Standard gesê dat mense wat groot bedrae geld in die skema belê het, maar moet aanvaar daardie geld is vir ewig weg.
“Daar is dividende uitbetaal maar dit was absoluut minimaal en maar baie klein bedraggies.”
10-12-2006, 06:10 AM #1109
Boere staan nie in grond se pad
DIE Regering moet ophou om kommersiële boere van die land as vyande van grondhervorming voor te stel, maar eerder die boere van Namibië se kundigheid, passie en geesdrif aanwend om nuwe toetreders tot die boerderybedryf op te lei ten einde produktiewe en volhoubare hervorming van landbougrond te bevorder.
Die leier van die Republikeinse Party, mnr. Henk Mudge, het gister in die grondhervormingsdebat in die Nasionale Vergadering beklemtoon dat sy party sy volle ondersteuning aan grondhervorming bevestig solank dit nie as ‘n politieke strafmaatreël misbruik word soos wat dit al die geval was nie.
Hy het daarop gewys dat Namibië steeds in baie opsigte ‘n demokratiese suksesverhaal is wat steeds internasionale aansien geniet en die status moet gebruik as ‘n geleentheid om ook van grondhervorming ‘n sukses te maak.
Mnr. Mudge sê dit is duidelik dat die verskeie inisiatiewe rondom grondhervorming nie die bedoelde uitwerking gehad het nie en daarvoor sal die Regering alleen verantwoordelikheid moet aanvaar.
Mnr. Mudge het voorgestel dat die Regering minder ambisieus moet wees in sy openbare onhaalbare voornemens wat verwagtinge skep dat elke inwoner van die land ‘n plaas sal hê.
“Ek stel voor die Regering begin met kleiner teikens en maak eers seker dat diegene suksesvol hervestig word en beweeg dan aan.
“Ek is reeds daarvan oortuig dat meeste van diegene wat reeds hervestig is ook binnekort van regeringshulp afhanklik sal wees vir basiese lewensmiddele en die Regering sal verantwoordelikheid moet aanvaar weens die wyse waarop die sensitiewe kwessie by geleentheid verpolitiseer is.
Mnr. Mudge het gesê daar is geen rede waarom ‘n reeks kleiner eenhede nie vir opleiding gebruik kan word sodat die suksesvolles na groter eenhede bevorder kan word nie.
Terwyl daar geleentheid bestaan om na die ontwikkeling vir plase in die kommunale gebiede as deel van die oplossing te kyk, is die kwessie van ‘n pensioenfonds vir arbeiders van beide kommersiële en kommunale boere volgens hom uiters dringend.
Mnr. Mudge sê plase wat vir die Regering aangebied word, behoort ook aan kopers ingevolge die regstellende aksieskema van Agribank beskikbaar te wees en in die geval behoort dit nie noodwendig mense van voorheen bevoorregte groepe uit te sluit nie.
“Hoekom moet die skema teen hulle diskrimineer,” wou hy weet.
Mnr. Mudge het ook ‘n beroep gedoen op die Regering om die Groenskema te hersien, aangesien grootskaalse gewasverbouiing uiters geskik is vir die noordelike dele van die land.
“Die belangrikste is dat die Regering eerlik moet wees met die inwoners van die land en sê dat nie almal grond sal hê nie.
“Die verwagtinge wat deur onverantwoordelike uitlatings geskep word, kan ‘n tydbom word as dit nie met omsigtigheid en verantwoordelikheid hanteer word nie,” het mnr. Mudge vermaan.
10-12-2006, 06:14 AM #1110
Grensposte is 'n bron van kommer - NAMIBIë
NAMIBIë se grensposte met sy buurlande is ‘n skandvlek op die land se beeld en boonop gaan miljoene der miljoene dollar jaarliks verlore weens smokkelary en omkopery wat hoogty vier by dié poste.
Die grootste skande bly egter die Ariamsvlei grenspos met Suid-Afrika wat nie net met onopgeleide personeel en personeeltekorte te kampe het nie, maar ook ‘n gebrek aan toerusting het wat smokkelary vergemaklik.
‘n Parlementêre komitee wat dié grenspos onlangs besoek het, het dit as ‘n “smerige plek” beskryf. Die kantore wat aan die polisie en immigrasiebeamptes op Ariamsvlei behoort, is “in ‘n nog erger toestand,” het die komitee bevind.
Skokkende verslae oor die toedrag van sake by alle grensposte en ook die Internasionale Lughawe Hosea Kutako, is vervat in ‘n verslag deur die Parlementêre Portefeuljekomitee belas met Openbare Rekeninge wat pas in die Nasionale Vergadering ter tafel gelê is.
Dié verslag, wat Oktober 2006 gedateer is, is ‘n hersiening van die werkverrigting ouditverslag van die Ouditeur-generaal oor die direktoraat van doeane en aksyns van die Ministerie van Finansies.
In die verslag het die permanente sekretaris van die Ministerie van Finansies en rekenpligtige beampte, mnr. Callé Schlettwein, bevestig dat smokkelary en omkopery by grensposte hoogty vier. Geen statistiek, voorvalle of die werklike omvang daarvan word egter verstrek nie.
Volgens mnr. Schlettwein is dit nie net beamptes van doeane en aksyns wat by dié onreëlmatighede betrokke is nie, maar ook handelaars van groot maatskappye wat doeanebeamptes verlei om omkopery te pleeg.
‘n Inspeksie is nou deur die Ministerie van Finansies by grensposte van stapel gestuur om die integriteit van beamptes te toets om sodoende “omkopery en belastingontduiking by punte van binnekoms” totaal uit te roei.
Dit is veral ten opsigte van belasting en doeaneheffings waar die land die meeste geld verloor, maar nie een van die grensposte is behoorlik toegerus om hierdie wanpraktyke stop te sit nie.
Om dít te doen is ‘n bedrag van sowat N$70 miljoen nodig, maar volgens mnr. Schlettwein is daar nie genoeg geld in die begroting van die direktoraat beskikbaar om sodanige skandeerders aan te koop nie.
Maatskappye in Amerika en China het nou nuwe toerusting aangebied, maar die Ministerie van Finansies is met ‘n “oefening besig om die toerusting te bekom,” het mnr. Schlettwein geantwoord op vrae deur die komitee.
Van die meer skokkende bevindings van die komitee is:
• waarnemingskameras by die Internasionale Lughawe Hosea Kutako is sedert 2001 buite werking;
• skandeertoerusting vir bagasie om plofstof, dwelms en ander smokkelware uit te wys, is sedert 2000 buite werking;
• die snuffelhonde wat bagasie moet nagaan is reeds in 1998 weens ouderdom dood en nog nie vervang nie;
• rekenaarsagteware vir immigrasiebeamptes is sedert 2004 buite werking en uitgediende handskandeerders word gebruik om die egtheid van paspoorte te bepaal.
Die komitee het daarom verskeie aanbevelings gedoen wat onder meer behels dat die Ministerie van Finansies as ‘n saak van dringendheid ‘n nuwe grenspos by Ariamsvlei ontwerp en bou.
Voorts moet nuwe skandeerders vir alle grensposte dringend aangekoop en die stukkende toerusting op Hosea Kutako so gou as moontlik herstel word.
Meer personeel is ook nodig om by grensposte diens te doen veral by dié punte waar die swaarste verkeer ervaar word, terwyl die komitee aanbeveel het dat opleiding van dié personeel ‘n prioriteit behoort te wees.
Page generated in 0.99068 seconds with 12 queries